Bolestivé ďasno s bodkou po čistení mostíka medzizubnou kefkou
Dobrý večer chcela by som sa opýtať mám rok mostík na zuboch a pred 3 týždňami som si to čistila medzizubnou kefkou čo mi poradila na dentálnej hygiene no a teraz ma už cca3 týždne boli ďasno a mám tam takú bodku na ňom v noci to neboli iba cez deň je to nepríjemné bolave môžte poradiť ďakujem
Dobrý deň,
ďakujeme Vám za otázku.
Bolesť ďasna pretrvávajúca tri týždne môže vzniknúť z rôznych príčin môže sa jednať o podráždenie ďasna v dôsledku mikrotraumy napr. pri nevhodne zvolenej medzizubnej kefke alebo pri nevhodnej technike čistenia, zápal ďasna v okolí mostíka, parodontálny absces a iné. Žiaľ v našej kompetencii nie je možné hodnotiť závažnosť Vašich ťažkostí. To môžu iba lekári a to na základe dôkladného vyšetrenia Vášho zdravotného stavu. Nález Vám, preto odporúčam nechať vizuálne skontrolovať dentálnym lekárom.
Na úľavu od bolesti, pri zápaloch, na podporu hojenia  a na udržiavanie ústnej hygieny je vhodné používať liek
Corsodyl
1% gél. Je to liek s obsahom antibakteriálnej látky chlórhexidíniumdiglukonát. Podáva sa približne 2,5 cm gélu na navlhčenú zubnú kefku očistenú od zvyškov zubnej pasty, 1x až 2x denne najlepšie ráno a večer.
Prajem Vám všetko dobré.
S pozdravom
PharmDr. Lenka Čorbová.